Orden d'o Santo Sepulcre en Aragón - Biquipedia, a enziclopedia libre

# Orden d'o Santo Sepulcre en Aragón

### De Biquipedia

La Orden de lo Santo Sepulcre estió present en Aragón dende los tiempos d'Alifonso I lo Batallero, estando-ne eredera de lo reino aragonés chunto con la Orden de lo Temple e la Orden de lo Espital. Á lo contrario que estas, renunzioron á los dreitos sopre l'erenzio de lo Batallero e la Corona compensó á los suyos calonches con bien en muitas localidaz aragonesas, en espezial en Calatayú, on establioron lur casa zentral. Lurs ilesias e zentros combentuals s'estendilloron tamién por Castiella, y en lo sieglo XIII esta orden tenió en la peninsula Iberica més posesions que nunca. La estituzión tenió tamién casas de relichiosas.

Entre las comunidaz de relichiosas cal destacar la que fundó Doña Marquesa Chil de Rada, filla de Tibal II de Nabarra e biuda de Pero Ferrández d'Íxar, fillo natural de Chaime I d'Aragón e primer siñor d'Íxar. Cuan se quedó biuda demandó entrar en la Orden de lo Santo Sepulcre e fundar una comunidat de monchas que abitasen en las casas de la suya propiedat e zelebrasen la liturchia en la ilesia de Santa María de la Villa Viella d'Íxar.

Lo 17 de chulio de 1304, cuan Marquesa Chil de Rada murió, dió á la comunidat muitos biens que mantenioron dica lo sieglo XIX (desamortizazión de Mendizabal). Ixe mesmo año la comunidat de monchas s'establió en Zaragoza, en unas casas chunto á la muralla romana. Güei esta comunidat encara esiste, con lo nome lo nome de Real Monasterio de Canonesas Comendadoras del Santo Sepulcro e sigue ocupando lo mesmo puesto, que güei se clama Monasterio de la Resurrección; en toz los sieglos que fa que esisten estas monchas nomás lo han dixato d'abitar bellas semanas en la Guerra de la Independenzia.

Categoría: Ordens melitars en Aragón

##### Views

- Articlo
- Descusión
- Bersión autual

##### Mirar